**ROMÂNIA**

**JUDEŢUL CALARASI**

**COMUNA ALEXANDRU ODOBESCU**

**HOTĂRÂRE**

**privind aprobarea Planului de analiza si acoperirea riscurilor pentru Comuna Alexandru Odobescu**

# Consiliul Local al Comunei Alexandru Odobescu, întrunit în ședința ordinara din data de 13 decembrie 2024,

 ***Analizând:***

 Referatul de aprobare prezentat de către Primarul Comunei Alexandru Odobescu, Eremia Niculae, în calitatea sa de inițiator, înregistrat cu nr.5318/22.11.2024 prin care se susține necesitatea și oportunitatea promovării proiectului de hotărâre privind aprobarea Planului de analiza si acoperirea riscurilor a Comunei Alexandru Odobescu;

 Raportul de specialitate întocmit de către domnul Mircea Marius Cristian – șef serviciu SVSU al Comunei Alexandru Odobescu, înregistrat cu nr. 5347/25.11.2024

***Având în vedere următoarele dispoziții legale:***

* art. 4, art. 13 lit. a) și art. 14 lit. a) din Legea privind apărarea împotriva incendiilor nr. 307/2006;
* O.U.G. nr. 21/2004 privind Sistemul National de Management al Situațiilor de Urgență;
* art. 27 din Legea privind protecția civilă nr. 481/2004;
* H.G. nr. 557/2016 privind managementul situațiilor de risc;
* art. 6 alin. 1 și art. 7 din Ordinul nr. 132/2007 pentru aprobarea Metodologiei de elaborare a Planului de analiză și acoperire a riscurilor și a Structurii-cadru a Planului de analiză și acoperire a riscurilor.

 Planul de analiză și acoperire a riscurilor cuprinde riscurile potențiale identificate la nivelul

Comunei Alexandru Odobescu, măsurile, acțiunile și resursele necesare pentru managementul riscurilor respective.

Avizul *favorabil* al Comisiei de specialitate.

***În temeiul*** art. 129 alin. (7) lit. h), art. 139 alin. (1), și art. 196, alin.(1), lit. a) din Codul Administrativ,

aprobat prin OUG nr. 57/2019, privind Codul Administrativ, cu modificările și completările ulterioare.

**HOTĂRĂŞTE:**

 **Art.1**. Se aprobă Planul de analiză și acoperire a riscurilor pentru Comuna Alexandru Odobescu pe Anul 2024, prevăzut în Anexa nr. 1 la prezenta hotărâre și care face parte integrantă din aceasta.

 **Art.2.** Cu ducerea la îndeplinire a prezentei hotărâri se încredințează domnul Eremia Niculae, primarul Comunei Alexandru Odobescu și Comitetul Local pentru Situații de Urgență din comuna Alexandru Odobescu;

**Art.3.** Hotărârea se comunică de către secretarul general al comunei Alexandru Odobescu, în termenul prevăzut de lege, Primarului Comunei Alexandru Odobescu, Instituției Prefectului-Județul Călărași, Compartimentului financiar-contabil, Inspectoratului pentru Situații de Urgenta “Barbu Știrbei” al județului Călărași și se aduce la cunoștință publică prin afișarea la sediul primăriei, precum și pe pagina de internet https://primariaodobescu.ro/.

**Președinte de ședință, Contrasemnează ,**

 **Secretar general U.A.T**

 **SULTAN ANCA-DANIELA ILIE DOINITA**

**Nr.85**

**Data:13.12.2024**

Adoptată la Alexandru Odobescu în prezența a 11 consilieri din 11 în funcție, cu 11 voturi pentru 0 voturi contra 0 abțineri.

 ANEXĂ LA H. C.L. nr. 85 din 13.12.2024

**ROMÂNIA**

 **COMITETUL LOCAL PENTRU SITUATII**

 **DE URGENTA ALEXANDRU ODOBESCU**

 **JUDETUL CALARASI**

**COMITETUL LOCAL PENTRU SITUAŢII DE URGENŢĂ**

**PLANUL**

**DE ANALIZĂ ŞI ACOPERIRE**

**A RISCURILOR**

**AL**

**COMUNEI ALEXANDRU ODOBESCU**

 **ÎNTOCMIT,**

 **PREŞEDINTELE COMITETULUI LOCAL**

 **PENTRU SITUAŢII DE URGENŢĂ**

 **PRIMAR**

 **NICULAE EREMIA**

………..…………….

**CAPITOLUL I**

# DISPOZITII GENERALE

**Secțiunea 1**

## Definiție, scop, obiective

1.1. Definiție:

Planul de analiza si acoperire a riscurilor reprezintă documentul care cuprinde riscurile potențiale identificate la nivelul unității administrative teritoriale, masurile, acțiunile si resursele necesare pentru managementul riscurilor respective.

1.2. Scopul:

Scopul P.A.A.R. este acela de a permite autorităților si celorlalți factori de decizie sa facă alegerile cele mai bune posibile referitoare la:

-prevenirea riscurilor;

-amplasarea si dimensionarea unităților operative;

-stabilirea concepției de elaborarea planurilor de intervenție in situații de urgenta;

-alocarea resurselor(forțelor si mijloacelor) necesare.

1.3. Obiectivele P.A.A.R.

-crearea unui cadru unitar de acțiune pentru prevenirea si managementul riscurilor generate de situații de urgenta;

-amplasarea si dimensionarea unității operative;

-stabilirea concepției si elaborarea planurilor de intervenție in situații de urgenta;

-alocarea resurselor (forțelor si mijloacelor) necesare.

**Secțiunea a-2-a**

**Responsabilități privind analiza si acoperirea riscurilor**

Responsabilitățile privind analiza si acoperirea riscurilor revin tuturor factorilor care potrivit legii au atribuții ori asigura funcții de sprijin privind prevenirea si gestionarea situațiilor de urgenta pe raza localității Alexandru Odobescu.

2.1. Acte normative de referință:

-Legea nr. 481/2004.r;

-Legea nr. 307/2006;

-OMA nr. 132/2007.

2.2. Structuri organizatorice implicate:

-Comitetul Local pentru Situații de Urgenta Alexandru Odobescu;

-Serviciul Voluntar pentru Situații de Urgenta Alexandru Odobescu;

-Centrul Operativ cu Activitate Temporara Alexandru Odobescu;

-Postul de Politie Alexandru Odobescu.

2.3. Responsabilități ale organismelor si autorităților cu atribuții in domeniu:

Responsabilitățile privind analiza si acoperirea riscurilor revin tuturor factorilor care potrivit legii au atribuții ori asigura funcții de sprijin privind prevenirea si gestionarea situațiilor de urgenta in profil teritorial (autorități ale administrației publice centrale de specialitate si locale, inspectoratele teritoriale pentru situații de urgenta, alte organe si organisme cu atribuții in domeniu).

Planul de analiza si acoperire a riscurilor se întocmește corespunzător unității administrative teritoriale pe care o reprezintă, de către comitetul local pentru situații de urgenta si se aproba prin ședința de consiliu local.

Primarul va asigura condițiile necesare elaborării planului de analiza si acoperire a riscurilor, având totodată obligația stabilirii si alocării resurselor necesare pentru punerea in aplicare a acestuia , potrivit legii. Comitetul Local pentru Situații de Urgenta asigura pregătirea, organizarea si desfășurarea acțiunilor de răspuns, precum si elaborarea procedurilor specifice de intervenție corespunzătoare tipurilor de riscuri generatoare de situații de urgenta.

Personalul Comitetului Local pentru Situații de Urgenta „precum si a celorlalte forte destinate prevenirii si combaterii riscurilor generatoare de situații de urgenta au obligația sa cunoască in părțile in care ii privesc conținutul planului de analiza si acoperire a riscurilor generatoare de situații de urgenta.

**CAPITOLUL II**

**CARACTERISTICILE UNITATII ADMINISTRATIVE TERITORIALE**

**Secțiunea 1**

**Amplasare geografica si relief**

1.1. Suprafața si vecinătăți

Comuna Alexandru Odobescu este localizată în partea de sud-est a României și aparține județului Călărași. La nivelul județului, comuna este situată în partea de sud-vest, pe șoseaua ce leagă municipiul Călărași de orașul Lehliu, la o distanță de 28 km de Călărași și 98 km de București.

Comuna Alexandru Odobescu este compusă din 3 localități: satul Nicolae Bălcescu (reședința comunei) și satele Alexandru Odobescu și Gălățui. Localitățile au vetrele relativ alăturate și sunt dispuse de-a lungul drumului județean DJ307A.

Comuna Alexandru Odobescu se învecinează cu următoarele comune:

• La Est – Comuna Independența;

• La Sud – Comunele Grădiștea și Ciocănești;

• La Vest – Comunele Ciocănești și Vlad Țepeș;

• La Nord – Comunele Vlad Țepeș și Vâlcelele;

Suprafața totală a comunei potrivit datelor statistice deținute de către Institutul Național de Statistică este de 6087 ha. Aceasta este compusă din 5588 ha suprafață agricolă și 499 ha suprafață neagricolă.

Comuna Alexandru Odobescu este localizată în sectorul central al Câmpiei Române, mai exact în unitatea geografică a Bărăganului sudic, care reprezintă o câmpie netedă acoperită cu un strat de loess.

Relieful de câmpie este format dintr-o asociere de platouri și văi, la sud de limita teritoriului administrativ al comunei și în partea vestică fiind Balta Berza, respectiv Lacul Potcoava, acestea integrându-se în Câmpia Mostiștei.

Teritoriul comunei Alexandru Odobescu se încadrează în două trepte morfologice: terasa a doua a Dunării de circa 23 m altitudine medie relativă (față de luncă) și Câmpia Bărăganului de sud, care domină terasa a doua cu 10 – 15 m.

În partea sudică a comunei, terenul este fragmentat de valea Gălăţui, situată în plină câmpie a Bărăganului. Valea Gălăţui este o porțiune fragmentată a Câmpiei Române care a luat naștere prin văi adâncite, valea se încovoaie treptat, de la nord-vest la sud-est.

1.2. Forme de relief, specificații, influente:

Teritoriul comunei Alexandru Odobescu se încadrează in doua trepte morfologice:

-terasa a-II-a a Dunării de circa 23 m altitudine medie relativa fata de lunca si

-Câmpia Bărăganului de sud, care domina terasa a-2-a cu 10-15 m, oferă imaginea complete a unei regiuni de câmpie.

Comuna dispune de un relief in care caracteristica predominanta o constituie câmpia, in aceasta zona terenul arabil dovedindu-se a fi deosebit de favorabil culturii plantelor, îndeosebi cultura cerealelor.

Concluzionând analiza reliefului, trebuie remarcat faptul ca acesta este rezultatul interacțiunii mai multor factori fizico-geografici care si-au adus contribuția la evoluția lui.

1.3. Caracteristicile pedologice ale solului:

Solurile sunt in general cernoziomuri levigate, formate pe loess, având rezerve apreciabile de substanțe nutritive si un grad ridicat de fertilitate.

Condițiile climatice in care acestea se dezvolta, se caracterizează prin precipitații relativ slabe, contraste mari intre iarna si vara, si evapotranspiratia accentuata. Roca mama a cernoziomurilor levigate este constituita din loess cu depozite loessolde. Cernoziomurile levigate din zona noastră au un bogat conținut in humus(2,8-4,8%). Profilul cernoziomurilor levigate este de tipul A-AB-B-C-D. Orizontul A este gros de 40-50 cm, negru sau brun cu structura grăunțoasa. Au bine dezvoltat si orizontul B de culoare brun cenușie cu structura uniforma pana la prismattca. Orizontul C prezinta pete, vinișoare si concrețiuni de carbonat de calciu.

**Secțiunea a 2-a**

**Caracteristici climatice**

2.1. Regim climatic, specificații, influente:

Clima comunei Alexandru Odobescu este temperat continentala, cu o temperatura medie anuala de + 11 grade Celsius.

2.2. Temperaturi - lunar si anual (valori medii, valori extreme înregistrate):

Cele mai scăzute temperaturi se înregistrează in lunile ianuarie si februarie, când valoarea medie coboară la -2 grade Celsius „si cele mai ridicate in lunile iulie, peste 30 grade Celsius.

Excesele de vara sau de iarna sunt atenuate de topo climatul Văii Dunării si explica existenta așezărilor omenești din aceasta zona, alături de alți factori favorabili.

Primele zile de îngheț apar in a doua decada a lunii noiembrie, iar ultimele înghețuri se produc la sfârșitul lunii martie. Numărul zilelor de îngheț sunt aproximativ 95 intr-un an, temperatura aerului depășește + 25 de grade in 114 zile si cea de peste 30 de grade C se înregistrează in circa 46 de zile.

Frecventa zilelor cu precipitații dintr-un an ajunge la 90 de zile, iar ninsori cad in medie 19 zile. Lunile cele mai ploioase sunt : mai, iunie si iulie.

Exista perioade de seceta din ce in ce mai numeroase, in ultimii 10-15 ani, se impun deci efectuarea unor lucrări hidroameliorație sau menținerea celor existente precum si plantarea unor perdele de protecție, care pana in anul 1955 existau in mai multe zone din extravilanul comunei.

2.3. Fenomene meteorologice extreme (furtuni, tornade, căderi masive de zăpadă, etc.)

Pe teritoriul comunei Alexandru Odobescu s-au înregistrat fenomene meteorologice extreme cum ar fi:

-grindina (care a adus pagube însemnate culturilor agricole si izolat locuințelor)

-bruma (care poate cădea primăvara târziu sau toamna devreme, lovind culturile in faza de dezvoltare sau recoltare)

-intensificări puternice ale vântului cu aspect de vijelie.

**Secțiunea a-3-a**

**Rețeaua hidrografica**

3.1. Cursuri de apa:
Rețeaua hidrografică este formată în principal de balta Berza și Lacul Potcoava, care delimitează zona sudică a comunei și traversează comuna de la sud la nord pe latura vestică. Ambele colectează apa din precipitații și din ape uzate menajere neepurate, care la rândul lor au strânsă legătură cu lacul Gălățui, aceasta fiind singura apă din partea de vest a satelor comunei Alexandru Odobescu.

## În comună există un pod peste lacul Gălățui, 2 poduri în Nicolae Bălcescu și un pod între Alexandru Odobescu și Gălățui.

## Teritoriul din zonă se caracterizează prin prezența unui complex litologic alcătuit din pietriș, nisipuri și argile. Orizonturile de pietrișuri și nisipuri favorizează infiltrarea apelor din precipitații și din topirea zăpezilor, formând strate acvifere întinse situate la adâncimi de 10 – 15 m. Apele subterane potabile, cantonate la adâncimi de 150 – 200 m sunt cunoscute sub denumirea de strate de Frățești.

## Populație

4. Numărul populației

Populația Comunei Alexandru Odobescu este de 2737 persoane (conform recensământului efectuat în 2021).

Populația reprezintă cea mai importantă componentă a sistemului socio-economic. Din punct de vedere demografic, comuna Alexandru Odobescu trebuie analizată prin prisma următoarelor aspecte:

• Evoluția numărului de locuitori într-un anumit interval de timp;

• Sporul natural (natalitatea și mortalitatea);

• Structura populației pe grupe de vârstă și sexe;

• Nupțialitate și divorțialitate;

• Mobilitatea populației;

• Prognoza demografică – tendințe, implicații și posibile soluții;

• Forța de muncă;

Pentru o analiză clară a unui sistem teritorial este necesară analizarea populației prin prisma evoluției acesteia în timp, a structurii acesteia cât și din punct de vedere etnic și confesional. De-a lungul timpului, populația a fost influențată de factorii naturali precum relieful, hidrografia, resursele dar și de factori politica economici precum bunăstarea economică sau politici pronataliste care au stimulat natalitatea.

Variațiile ce se întâlnesc în evoluția numărului populației sunt determinate de sporul natural al acesteia, de mobilitate, fertilitate, etc.

Analizând situația demografică de la nivelul României din ultimii ani, se poate remarca o scădere a numărului de locuitori, principalul factor fiind sporul natural negativ, dar și emigrarea masivă a românilor în străinătate.

În continuarea se va prezenta dinamica populației din Comuna Alexandru Odobescu, urmărind indicatorii menționați anterior.

4. Mișcarea naturala:

Evoluția diferita a populației in ultimul deceniu este determinate atât de scăderea sporului natural, cat si de modificările intervenite in fluxurile migratorii.

Date 2024

|  |  |
| --- | --- |
| * născuți vii
 | * -1
 |
| * decese
 | * -40
 |
| * spor natural
 | * --39
 |
| * casatorii
 | * -3
 |
| * divorțuri
 | * -2
 |

Cai de transport

Toate cele trei sate ale Comunei Alexandru Odobescu sunt străbătute de D.J. 307 Relațiile comunei Alexandru Odobescu cu localitățile din interiorul și din afara județului vor continua sa se sprijine pe:

➢ axa rutieră care traversează partea centrală și sudică a comunei prin cele trei sate componente, respectiv drumul județean DJ307A, care se desprinde din DN3 în zona comunei Independența (București–Călărași);

➢ la ieșirea din Gălățui (spre satul Al. Odobescu) se desprinde spre stânga din DJ307A, o ramificație a drumului județean DJ309 care face legătura cu drumul național DN31 Călărași-Oltenița);

➢ la intrarea în satul Nicolae Bălcescu (venind dinspre satul Alexandru Odobescu) se desprinde spre stânga din DJ307A, o altă ramificație a drumului județean DJ309 care face legătura cu drumul județean DJ304 Plevna-Făurei;

➢ drumul național DN3 care traversează teritoriul administrativ al comunei prin zona centrală spre care vin o serie de drumuri de exploatare;

Drumurile județene de pe teritoriul administrativ al comunei sunt prevăzute cu îmbrăcăminte asfaltică, excepție făcând DJ309, iar cele sătești s-au reabilitat parțial prin asfaltare.

Transportul public în comuna Alexandru Odobescu se realizează prin intermediul operatorilor privați care leagă comună de principalele orașe din apropiere. A, acesta aflându-se într-o stare buna.

**Secțiunea a-4-a**

**Dezvoltarea economica**

Economia și dezvoltarea acesteia în cadrul comunei Alexandru Odobescu se află într-o strânsă legătură cu contextul socio economic și cu factorii fizico-geografici și de mediu.

Încă de la începutul constituirii acestei așezări agricultura a fost principalul mod de obținere a veniturilor pentru oamenii de aici. Astăzi economia locală începe să se diversifice puțin câte puțin fiind susținută și de strategiile regionale și naționale care încurajează dezvoltarea mediului rural.

Activitățile economice din comuna Alexandru Odobescu sunt desfășurate de către entitățile juridice precum societățile comerciale, persoane fizice autorizate, întreprinderi individuale și sunt menite să exploateze potențialul zonei și să satisfacă nevoile interne dar și externe.

Printre principalele domenii de activitate se pot enumera :

• Cultivarea plantelor;

• Creșterea animalelor;

• Activități non-agricole;

• Prestări servicii;

• Comerț;

Profilul economic al comunei este dat de activitățile agricole și mici activități non agricole. Totuși, în ultimii ani încep să se contureze noi oportunități de dezvoltare, activitățile economice diversificându-se spre sectorul serviciilor.

Dezvoltarea economică locală este procesul prin care diferiți actori din sectorul public, mediul de afaceri și sectorul non-guvernamental colaborează pentru a crea condiții mai bune de creștere economică și pentru a genera noi locuri de muncă. Prin acest proces ei stabilesc și mențin o cultură antreprenorială dinamică și creează resurse materiale pentru comunitate și mediul de afaceri, cu scopul de a îmbunătăți calitatea vieții întregii colectivități locale

A face dezvoltare economică locală înseamnă a ridica competitivitatea economică a unei arii locale în scopul îmbunătățirii viitorului economic al acesteia. Dezvoltarea economiei locale și îmbunătățirea competitivității sunt cruciale, deoarece succesul comunităților depinde de adaptarea lor la schimbările care au loc în mediul extern.

Infrastructuri locale

1. Instituții:

In Comuna Alexandru Odobescu funcționează următoarele instituții publice:

Primăria Alexandru Odobescu

* Căminul Cultural Alexandru Odobescu
* Biblioteca Comunei Alexandru Odobescu
* Postul de Politie Alexandru Odobescu
* Posta din Comuna Alexandru Odobescu
* Căminul Cultural din satul Nicolae Bălcescu

La nivelul comunei Alexandru Odobescu funcționează următoarele unități de învățământ:

* Școala Gimnazială Nr. 1 Nicolae Bălcescu;
* Școala Gimnazială Nr.2 Alexandru Odobescu;
* Grădinița cu Program Normal Nr.1 Nicolae Bălcescu;
* Grădinița cu Program Normal Nr.2 Alexandru Odobescu;
* Grădinița cu Program Normal Nr.3 Gălățui;

2. Ocrotirea sănătății:

* Dispensarul Uman Alexandru Odobescu
* Dispensarul Veterinar Alexandru Odobescu
1. Lăcașuri de cult:

Avem 3 Biserici ortodoxe si o biserica de adventiști.

1. Rețele de utilități:
	1. Alimentarea cu apă potabilă
	2. Comuna Alexandru Odobescu dispune de sistem centralizat de alimentare cu apă în toate satele componente format din instalații de captare și tratare a apei, conducte de transport, rezervoare de înmagazinare, stații de pompare și conducte de distribuție. Prin acest sistem se satisface necesarul de apă potabilă atât pentru locuințe cât și pentru agenții economici și instituțiile publice.
	3. Alimentarea cu apă se realizează prin intermediul puțurilor forate la adâncimi de 50- 60m, rețeaua de distribuție respectând normele legale de funcționare
	4. Locuri de adunare si cazare a populației in situații de urgenta:

In situații de urgenta populația afectata va fi cazata cu asigurarea de hrana si asistenta medicala in localitățile stabilite prin ”Planul de evacuare al comunei Alexandru Odobescu in situații de urgenta” avizat de Inspectoratul pentru Situații de Urgenta ”Barbu Știrbei” al județului Călărași.

**Secțiunea a-5-a**

**Specific regional/local**

Comuna Alexandru Odobescu este situata in partea de sud a județului Călărași si are in componenta sat trei sate: Alexandru Odobescu, Nicolae Bălcescu si Galatui.

**CAPITOLUL III**

**ANALIZA RISCURILOR GENERATOARE DE SITUATII DE URGENTA**

**Secțiunea 1**

**Analiza riscurilor naturale**

1.1.Fenomene meteorologice periculoase:

Unele dintre fenomenele meteorologice periculoase au un caracter independent de anotimp. Principalele fenomene meteorologice periculoase ce ar putea afecta comuna sunt : temperaturile de peste 40 de grade Celsius(seceta), intensificări violente ale vântului, grindina , căderi abundente de precipitații, inundații, furtuni, tornade.

Pe teritoriul Comunei Alexandru Odobescu s-au înregistrat fenomene meteorologice mai semnificative cum ar fi: intensificări puternice ale vântului, care uneori au aspect de vijelie, căderi masive de zăpadă, grindina, dar care nu au afectat desfășurarea activităților edilitare.

Inundații:

Riscul producerii inundațiilor datorate ploilor abundente si topirii bruște a zăpezii, se datorează pe de o parte caracteristicilor cursurilor de apa din Romania, amplasării unor obiective importante in zone inundabile, iar pe de alta parte insuficientei lucrărilor cu rol de apărare împotriva inundațiilor.

Comuna noastră este așezată într-o zona cu risc scăzut de inundații, acestea se pot produce numai in urma reversării naturale a cursului de apa al Lacului Galatui.

Incendii de pădure:

Incendiile de pădure iau naștere in majoritatea cazurilor din neglijenta oamenilor, rar provocate de trăsnete si datorita autoaprinderii.

Factorii care favorizează incendiul sunt: anotimpul in care izbucnește acesta, felul de incendiu, condițiile meteorologice, topografia terenului. Astfel seceta provoacă uscarea puternica a ierburilor iar vanturile intensifica arderea si extinderea incendiului.

Datorita poziției geografice pe care o are comuna noastră nu este expusa riscului de incendii de pădure.

Fenomene distructive de origine geologica:

Cutremure:

In urma cercetărilor s-au delimitat mai multe regiuni seismice ce dau cutremurele denumite: vrâncene, făgărășene, danubiene, panonice, pontice si care datorita intensității lor pot afecta Comuna Alexandru Odobescu.

Cutremurele puternice de Vrancea care au produs in acest secol pierderi umane si materiale considerabile au avut loc in 1940 si 1977. Alunecări de teren:

Alunecarea de teren reprezintă o deplasarea a rocilor si/sau a masivelor de pământ care formează versanții unor munți sau dealuri, a pantelor unor lucrări de hidroameliorații sau a unor lucrări funciare, ce poate produce victime umane si pagube materiale.

Alunecările de teren sunt provocate de precipitațiile abundente care generează eroziunea la baza versantului, cu declanșarea accelerării si extinderii deformației acestuia si avansării masei de alunecare pe rampa astfel creata si denumita suprafața de alunecare.

Datorita poziției geografice pe care o are comuna Alexandru Odobescu, nu este expusa riscului de alunecare de teren.

**Secțiunea a-2-a**

**Analiza riscurilor tehnologice**

De transport si depozitare produse periculoase

Dinamica evoluției economiei, implica o creștere permanenta a transporturilor de substanțe sau deșeuri periculoase pe căile de comunicații rutiere, in cisterne, containere sau alte ambalaje. Datorita unor accidente de circulație ,avariilor apărute la mijlocul de transport sau ambalaj , reacțiilor chimice neprevăzute, nerespectării normelor tehnice de ambalare si transport sau a altor factori neprevăzuți, se pot produce explozii, incendii, emisii de gaze, vapori toxici sau răspândirea substanțelor si deșeurilor  periculoase pe sol si in mediul înconjurător.

Având in vedere ca satele Alexandru Odobescu, Galatui si Nicolae Bălcescu sunt traversat de D.J.307A , aici ar exista riscul producerii de accidente pe rețeaua rutiera la transportul produselor periculoase pe acest drum, precum si riscul ridicat de producere a accidentelor rutiere.

Transportul rutier

Datorita nerespectării reglementarilor legale in ceea ce privește circulația pe drumurile publice, pot apărea accidente rutiere, in funcție de categoria autovehiculelor. Acestea pot fi împărțite in accidente ”ușoare” in care sunt implicate autoturismele si accidente ”grele „ în care sunt implicate autovehiculele de transport persoane sau marfa, care la rândul lor, in funcție de marfa transportata se împart in transporturi obișnuite si transporturi de mărfuri periculoase. In aceste situații se apelează la serviciul 112 , care asigura prezenta autospecialelor de descarcerare, salvare, stingere a eventualelor incendii, cat si a echipajelor de politie. Un adevărat risc de producere a accidentelor rutiere este dat si de starea carosabilului.

Poluare ape

In comuna Alexandru Odobescu nu exista operatori economici poluatori.

Prăbușiri construcții, instalații sau amenajări

Pana in prezent nu se cunosc eșecuri ale utilităților publice in comuna Alexandru Odobescu, dar sunt posibile apariție acestora la rețelele de alimentare cu apa, precum si la rețelele de alimentare cu energie electrica.

Intervenția pentru repunerea in funcțiune a acestora se face de către societățile de administrare conform planurilor proprii de acțiune.

Căderi de obiecte din atmosfera sau din cosmos

Căderea unor meteoriți, asteroizi sau comete pot provoca atât pe teritoriul comunei Alexandru Odobescu , ca de altfel pe foarte mari suprafețe de teren învecinate, in principiu pierderi de bunuri materiale.

Astfel de evenimente nu au avut loc niciodată in istoria comunei noastre, dar nu ar fi excluse aceste fenomene.

**Secțiunea a-3-a**

**Analiza riscurilor biologice**

Epidemii si epizootii

Numim epidemie răspândirea in proporții de masa si intr-un timp scurt a unei boli transmisibile la oameni, determinând astfel erodarea stării de sănătate a populației si perturbarea activităților economice, sociale si de alta natura. Declanșarea efectelor vătămătoare se datorează acțiunii specifice provocate de agenții patogeni asupra oamenilor.

Lanțul epidemic: sursa de infecție, căile de transmitere si omul receptiv.

Boli transmisibile: cu poarta de intrare respiratorie, cu poarta de intrare digestiva si transmise prin vectori si plăgi.

-cu poarta de intrare respiratorie: scarlatina, difteria, rujeola, tusea convulsiva, meningita cerebro-spinala, parotidita si mai nou coronavirus. -cu poarta de intrare digestive: poliomielita, febra tifoida, dizenteria bacilara, holera, toxiinfecțiile alimentare si hepatita epidemica.

-transmise prin vectori si plăgi: tifosul exantematic, malaria, febra galbena, ciuma, tetanosul.

Epizootiile reprezintă răspândirea in proporții de masa in rândul animalelor a unor boli infecto-contagioase, unele din ele putând fi transmise si la oameni prin contactul direct cu animalele bolnave sau prin consumul de produse de origine animala contaminate. Deținătorii de animale au obligația si răspunderea aplicării masurilor stabilite de organele sanitar-veterinare produse de origine animala contaminate. Deținătorii de animale au obligația si răspunderea aplicării masurilor stabilite de organele sanitar-veterinare pentru prevenirea si combaterea bolilor transmisibile la animale precum si de asigurarea bazelor materiale si a condițiilor organizatorice necesare.

Bolile transmisibile de la animal la om (zoonoze) sunt: bacteriene, virotice si parazitare.

Bacteriene: tuberculoza bovina, bruceloza, leptospiroza, salmoneloza, antraxul, stafilococia si tetanosul.

Virotice: turbarea , febra aftoasa, pesta, leucoza.

Parazitare: trichineloza, chinocoza, dermatomiceea.

De la începutul anului 2020, la nivel Mondial, se duce o lupta cu pandemia de coronavirus. Faptul ca este un virus nou, încă puțin cunoscut, provoacă multe dificultăți medicilor. In timp , au fost dezvoltate metode eficiente de testare a pacientelor pentru COVID-19, iar metodele de tratament sunt in mod constant îmbunătățite.

Medicii si oamenii de știința din întreagă lume își unesc forțele pentru a combate virusul si boala pe care o provoacă. In prezent a apărut vaccin care permite imunizarea in masa.

**Secțiunea a-4-a**

**Analiza riscului de incendiu**

Luând in considerare ultimele statistici, pe raza comunei Alexandru Odobescu s-au înregistrat incendii de vegetație uscata si incendii la gospodarii si anexe gospodărești, fără victime omenești.

In general incendiile de vegetatei au loc primăvara si in perioadele caniculare si de seceta, când locuitorii comunei curata vegetația uscata si nu supraveghează focul deschis, utilizarea focului deschis in condiții de vânt, nesupravegherea corespunzătoare a copiilor. Incendiile sunt rar provocate de trăsnete si datorita autoaprinderii.

Incendiile la gospodarii si anexe au avut ca principala cauza coșuri de evacuare a fumului necurățate sau nesecurizate la incendiu si din punct de vedere electric-scurt circuit la instalațiile electrice si improvizații electrice.

Acest lucru se întâmplă in cea mai mare parte datorita neglijentei si necunoașterii unor reguli si masuri de apărare împotriva incendiilor de către cetățenii localității.

Factorii care favorizează incendiul: anotimpul in care izbucnește acesta, felul incendiului, condițiile meteorologice, topografia terenului. Astfel, seceta provoacă uscarea puternica a ierburilor, lizierei si resturilor de exploatare , iar vântul intensifica arderea si extinde incendiul. De asemenea, incendiile iau naștere si se propaga mai ușor in special spre sfârșitul verii când au loc incendii de miriști datorate diferiților factori.

In cazul producerii unui incendiu, intervenția se face in funcție de suprafața si tipul incendiului cu forte si mijloace specifice , de către SVSU Alexandru Odobescu, ISU Călărași si populația din zona.

**Secțiunea a-5-a**

**Analiza riscului social**

Problema sărăciei reprezintă efectul de dezagregare sociala cu care societatea noastră se confrunta: furtuni, acte de violenta generate de consumul de alcool, etc.

Mișcările sociale posibile pot fi organizate in timpul sărbătorilor religioase importante(Ziua Paștelui, Ziua Crăciunului, etc.)

**Secțiunea a-6-a**

**Analiza altor tipuri de risc**

Alte tipuri de risc: descarcerări, deblocări de persoane, salvarea de la înălțime, scoaterea din puțuri a animalelor căzute.

La producerea unora din riscurile mai sus menționate, intervin după caz membrii SVSU, membrii CLSU, Serviciul de Ambulanta, cadrele medicale si veterinare din comuna, cadrele specializate din cadrul ISU, Politia.

**Secțiunea a-7-a**

**Zone cu risc crescut**

Zonele cu risc crescut din comuna Alexandru Odobescu sunt zonele de clădiri cu aglomerări de persoane: scoli, grădinițe, biserici. **CAPITOLUL IV** **ACOPERIREA RISCURILOR**

**Secțiunea 1**

**Concepția desfășurării acțiunilor de protecție -intervenție**

Elaborarea concepției de desfășurare a acțiunilor de protecție - intervenție consta in stabilirea efectelor si fazelor de intervenție, in funcție de evoluția probabila a situațiilor de urgenta, definirea obiectivelor, crearea de scenarii pe baza acțiunilor de dezvoltare, a premiselor referitoare la condițiile viitoare, selectarea cursului optim de acțiune si stabilirea dispozitivului de intervenție, luarea deciziei si precizarea sau transmiterea acesteia la structurile proprii si cele de cooperare.

Concepția acțiunilor de protecție - intervenție se stabilește din timp in baza unor planuri întocmite, si se înscriu in concepția generala a Inspectoratului pentru Situații de Urgenta ”Barbu Știrbei” Călărași si cuprinde ansamblul masurilor adoptate si activităților desfășurate in scopul asigurării protecției populației, bunurilor materiale, valorilor culturale si a factorilor de mediu in caz de război sau dezastre.

Concepția din Planul de Analiza si Acoperire a Riscurilor se aplica in scopul realizării in timp scurt, in mod organizat si într-o concepții unitara a masurilor de intervenție si protective.

De asemenea , concepția cuprinde masuri specifice privind planificarea, pregătirea , organizarea si desfășurarea acțiunilor de răspuns in situații de urgenta la localități, obiective, instituții publice, construcții, aglomerări de persoane si operatori economici, sursa de risc din zona de competenta.

**Secțiunea a-2-a**

**Etapele de realizare a acțiunilor**

1. alertarea si/sau alarmarea serviciului voluntar pentru situații de urgenta;
2. înștiințarea Inspectoratului pentru Situații de Urgenta ”Barbu Știrbei” Călărași;
3. deplasarea la locul intervenției;
4. intrarea in acțiune a forțelor, amplasarea mijloacelor si realizarea dispozitivului preliminar de intervenție;
5. transmiterea dispozițiilor preliminare;
6. recunoașterea, analiza situației, luarea deciziei si darea ordinului de intervenție;
7. evacuarea, salvarea si/sau protejarea persoanelor, animalelor si bunurilor;
8. realizarea, adaptarea si finalizarea dispozitivului de intervenție la situația concreta; manevra de forte;
9. localizarea si limitarea efectelor evenimentului;
10. înlăturarea unor efecte negative ale evenimentului; stabilirea cauzei producerii evenimentului si a condițiilor care au favorizat evoluția acestuia;
11. întocmirea procesului verbal de intervenție si a raportului de intervenție;
12. informarea inspectorului general si a eșalonului superior.

Aceste etape se stabilesc ținând cont de caracteristicile operative ale zonei de competenta, centralizarea, prelucrarea si analiza datelor obținute.

**Secțiunea a-3-a**

**Faze de urgenta a acțiunilor**

In funcție de locul, natura, amploarea si evoluția evenimentului , intervenția Serviciului Voluntar pentru Situații de Urgenta este organizat astfel:

* deblocarea cailor de acces;
* limitarea efectelor negative in cazul riscului iminent de prăbușirea a unor construcții;
* salvarea victimelor;
* acordarea asistentei medicale de urgenta si transportul la spital; 5.descoperirea, identificarea si paza elementelor de muniție nefuncționale sau neexploatate;
* Limitarea si înlăturarea avariilor la rețelele de gospodărie comunala;
* evacuarea si asigurarea masurilor de adăpostire a populației si a sinistraților aflați in zonele supuse riscurilor;
* stingerea incendiilor;
* decontaminarea personalului, terenului, clădirilor si tehnicii;
* asigurarea mijloacelor de subzistenta.

In urgenta a-II-a se continua acțiunile de urgenta I , concentrându-se la locul evenimentului forte si mijloace de interventie si se indeplinesc toate celelalte misiuni specifice, pana la terminarea actiunilor de interventie.

Acestea se refera la:

1. dispersarea personalului si bunurilor proprii in afara zonelor supuse riscurilor complementare;
2. asigurarea suportului logistic privind amenajarea si deservirea taberelor pentru sinistrati;
3. constituirea rezervei de mijloace si protectie individuala si colectiva;
4. decontaminarea personalului, terenului, cladirilor si tehnicii, daca situatia o impune;
5. executarea controlului contaminarii surselor de apa potabila;
6. executarea controlului sanitar-epidemic in zonele de actiune a fortelor si mijloacelor proprii;
7. asanarea terenului de munitia neexploatata, ramasa in urma conflictelor militare;
8. refacerea sistemului de alarmare si a celui de comunicatii si informatica;
9. controlul si stabilirea masurilor pentru asigurarea viabilității unor cai de comunicație, pentru transportul si accesul forțelor si mijloacelor de intervenție;
10. asigurarea mijloacelor de subzistenta;
11. îndeplinirea altor misiuni stabilite prin lege.

Pentru îndeplinirea misiunilor sunt solicitate conform planurilor de cooperare forte si mijloace de la ISU Călărași, SVSU, precum si forte si mijloace puse la dispoziție de către CLSU.

**Secțiunea a-4-a**

**Acțiunile de protective-intervenție**

Forțele de intervenție specializate acționează conform domeniului lor de competenta, pentru:

* salvarea si/sau protejarea oamenilor, animalelor si bunurilor, evacuarea si transportul victimelor, cazarea sinistraților , aprovizionarea cu alimente , medicamente si materiale de prima necesitate;
* acordarea primului ajutor medical si psihologic, precum si participarea la evacuarea populației, instituțiilor publice si operatorilor economici afectați; c. aplicarea masurilor privind ordinea publica pe timpul producerii situației de urgenta specifica;
* dirijarea si îndrumarea circulației pe direcțiile si in zonele stabilite ca accesibile;
* diminuarea si/sau eliminarea avariilor la rețele si clădirile cu funcțiuni esențiale, a căror integritate pe durata cutremurelor este vitala pentru protecția civila;
* limitarea proporțiilor situației de urgenta specifice si înlăturarea efectelor acesteia cu mijloacele din dotare.

**Secțiunea a-5-a**

**Instruirea**

Forțele specializate de intervenție-voluntare se pregătesc prin grija Comitetului Local pentru Situații de Urgenta ,in baza planurilor de pregătire aprobate de Inspectoratul Județean pentru Situații de Urgenta “Barbu Știrbei” Călărași.

Realizarea circuitului informațional-decizional si de cooperare

Sistemul informațional-decizional cuprinde ansamblul subsistemelor destinate observarii , detectarii, masurii, culegerii si transmiterii informatiilor de catre factorii implicati in actiunile de prevenire si gestionare a unei situatii de urgenta.

Presedintele CLSU si Comitetul Local pentru Situatii de Urgenta, precum si conducerile operatorilor economici si institutiile amplasate in zona de risc au obligatia sa asigure preluarea de la statiile centrale si locale a datelor si avertizarilor meteorologice si hidrologice, in vederea declansarii actiunilor preventive si de interventie.

**CAPITOLUL V**

**RESURSE UMANE, MATERIALE SI FINANCIARE**

Alocarea resurselor materiale si financiare necesare desfasurarii activitatii de analiza si acoperire a riscurilor se realizeaza, potrivit reglementarilor in vigoare,prin Planurile de asigurare cu resurse umane,materia/e si financiare pentru gestionarea situatiilor de urgenta, elaborate de Comitetul Local pentru Situatii de Urgenta Alexandru Odobescu.

**CAPITOLUL VI**

**LOGISTICA ACTIUNILOR**

Sistemul forțelor si mijloacelor de intervenție in cazul producerii unei situații de urgenta este stabilit prin planurile de aparare specific elaborate, potrivit legii, de Consiliul Local pentru situatii de urgenta Alexandru Odobescu, conform regulamentelor privind prevenirea si gestionarea situatiilor de urgenta specific tipurilor de riscuri identificate pe raza comunei Alexandru Odobescu.

Fortele si mijloacele de interventie sunt organizate, stabilite, se pregatesc din timp si actioneaza conform sarcinilor stabilite prin planurile de aparare specifice si planurilor de cooperare.

Logistica actiunilor de pregatire teoretica si practica , de prevenire si gestionare a situatiilor de urgenta specifice se asigura de Comitetul Local pentru Situatii de Urgenta Alexandru Odobescu in raport de raspunderi,masuri si resurse necesare.

IN FUNCTIE DE MODIFICARILE CE VOR SURVENI, PLANUL DE ANALIZA SI ACOPERIRE A RISCURILOR VA FI ACTUALIZAT CU EVOLUTIA SITUATIILOR DIN TEREN.

**Președinte de ședință, Contrasemnează ,**

 **Secretar general U.A.T**

 **SULTAN ANCA-DANIELA ILIE DOINITA**